**Jina:…………………………..………………………………….Nambari: ……...……………**

**Darasa: ………………………………………………………….. Sahihi ..................................**

**OPENER EXAMS**

**TERM 3 2023**

**KIDATO CHA KWANZA KISWAHILI**

**1.UFAHAMU ALAMA 15**

**Soma kifungu kifuatacho kisha ujibu maswali**

Ndoto yangu ya miaka mingi ilitimia nilipopokea barua ya mwaliko na kujiunga na chuo cha ualimu. Nilienzi taaluma ya ualimu tangu utotoni. Nilijiandaa na kuripoti chuoni ili kuanza safari yangu ya miaka mingi. Nilisoma kwa bidii ya mchwa wajengao kichuguu kwa mate na kuibuka mwanafunzi bora zaidi chuoni. Wavyele, ndugu na majirani walifurahia matokeo haya. Wazazi wakaamua kuwa wangeniandalia sherehe kubwa siku ya kufuzu. Nami nikatamani siku hiyo iwadie haraka.

Usiku uliotangulia siku ya kufuzu, nilipata usingizi wa mang’amung’amu. Jogoo wa kwanza alipowika, nilikurupuka, nikatoka kitandani kisha nikawaamsha wazazi na wageni. Sote tukaanza kujitayarisha kwa minajili ya usafiri. Matayarisho yote yalituchukua saa moja na nusu hivi. Mimi nilivalia libasi zangu, nikajikwatua kwatukwatu na nikavalia gauni rasmi la kufuzu. Wazazi na wageni nao walionekana maridadi. Tulistaftahi sote pamoja. Wakati huu, gari tulilokodi tayari lilikuwa limewasili bomani kwa safari ya siku hiyo. Safari yetu kuelekea chuooni iling’oa nanga saa kumi na moja asubuhi. Tulikuwa miongoni mwa watu wa kwanza kufika. Chuoni kulikuwa kumepambwa na kupambika kuanzia langoni hadi jukwaani. Kwa muda wa dakika chache, niliwazungusha wageni kujionea maendeleo ya chuo. Dereva aliegesha gari na kutoka.

Sherehe ya kufuzu ilianza kwa dua fupi. Baadaye tukatumbuizwa na vikundi vya waimbaji na wanasarakasi. Mgeni wa heshima katika sherehe hiyo alikuwa katibu wa kudumu katika wizara ya elimu. Alianza hotuba yake kwa kutupongeza sote tuliokuwa tukifuzu na kuhimiza kuwa tuwe wenye bidii kazini tunapoajiriwa. Aidha, alitushauri tuzingatie maadili ya taaluma hii tukufu.

Baada ya hotuba, wakati uliokuwa ukingojewa wa kutaja majina ya mahafali ukawadia. Jina la kwanza kutajwa lilikuwa langu. Hadhira yote ilisimama na kushangilia kwa nderemo na vifijo niliposimama kwenda jukwaani kupokea zawadi ya mwanafunzi bora chuoni. Nilijihisi mwenye furaha na buraha kweli. Nilitembea kwa mwendo wa madaha kutoka jukwaani kuelekea nilikoketi. Sherehe hii ilitamatika wakati uliofaa. Wale waliokuwa na mipango ya kuwa na maakuli kwingineko, Kama sisi walipata muda mzuri wa kufanya hivyo.

Tulitoka mahali pa sherehe hii na kuelekea kwenye maegesho lilipokuwa gari letu. Tulikuta limefungwa milango na madirisha na dereva hakuwa karibu. Tulijaribu kumtafuta kwa kumpigia simu lakini tuliambuliwa patupu. Punde tu, akatokea. Nilipomwangalia, alionekana kuwa na macho mekundu aliyokuwa ameyakondoa. Kwa haraka akatwambia tuingie garini. Ratiba ilionyesha kuwa tungepita kwenye mkahawa ambapo wazazi wangu walikuwa wameniandalia karamu ya kukata na shoka. Tuliwasili baada ya muda mfupi kwa kuwa dereva aliendesha kwa kasi ya umeme.

Kule karamuni, tuliwapata baadhi ya jamaa, marafiki na wageni ambao hawakufika kwenye sherehe ya kufuzu tayari wamefika na kuketi. Baadhi yao walisimama na kunikimbilia. Walinibeba juujuu na kuanza kuiba nyimbo za kunisifu na kunipongeza kwa juhudi zangu. Mratibu, BW. Kasuku, alichukua usukani kuwatuliza watu ili karamu iendelee kama ilivyopangwa. Watu walikula, wakanywa, hotuba fupifupi zikatolewa na wahisani wakanizawadi kwa namna tofauti tofauti. Habari kuwa niliibuka mwanafunzi bora chuoni ilikuwa simulizi ya kila aliyehudhuria karamu hii.

Dhifa ilipoisha, tuliingia garini na kuanza safari ya kurudi nyumbani. Wakati huu mvua ilikuwa imeanza kunyesha na ukungu kuanza kufunika barabara kiasi kwamba dereva hakuweza kuona vizuri. Aliendesha gari kwa kasi mno. Mara kwa mara gari likawa linagonga vizuizi barabarani na kutuyumbishayumbisha. Jinsi tulivyozidi kumkanya ndivyo alivyozidi kuongeza mwendo. Tukiwa kwenye mteremko kabla ya daraja kubwa, gari letu lilianza kuwayawaya kutoka upande mmoja wa baraste hadi mwingine. Ghafla likagonga ukuta Pu! “Uui! “Uui! Nisaidie ……” Nilipozinduka nilijipata hospitalini.

**MASWALI**

1. Eleza ni kwa nini msemaji alitamani siku yake ya kufuzu iwadie haraka. (Al-2)

………………………………………………………………………………………………………………………………………………………………………………………………………………………………………………………………………………………………………………………………………………

1. Msemaji aliweka bidii sana masomoni mwake. Thibitisha. (Al-1)

………………………………………………………………………………………………………………………………………………………………………………………………………………………………………………………………………………………………………………………………………………

1. Usingizi wa mang’amung’amu ni ule wa aina gani? (Al-1)

………………………………………………………………………………………………………………………………………………………………………………………………………………………………………………………………………………………………………………………………………………

1. Mgeni wa heshima katika dhifa hiyo aliwapa mahafali mawaidha gani? (Al-2)

………………………………………………………………………………………………………………………………………………………………………………………………………………………………………………………………………………………………………………………………………………

1. Eleza jinsi ambavyo msemaji alipokewa kule karamuni. (Al-2)

………………………………………………………………………………………………………………………………………………………………………………………………………………………………………………………………………………………………………………………………………………

1. Ni ujumbe upi ulikuwa simulizi ya kila aliyehudhria karamu hiyo? (Al-2)

………………………………………………………………………………………………………………………………………………………………………………………………………………………………………………………………………………………………………………………………………………

1. Dereva wa gari lao hakuwajibika ipasavyo. Kweli au la? Toa sababu. (Al-3)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. Eleza maana ya maneno haya kama yalivyotumika kwenye kifungu:
	* 1. Dua

………………………………………………………………………………………………………………………………………………………………………………………………………………………………

* + 1. Baraste (Al-2)

………………………………………………………………………………………………………………………………………………………………………………………………………………

**2. MATUMIZI YA LUGHA. ALAMA 35**

1. Taja sifa mbili mbili za sauti zifuatazo. (al. 4)
2. /u/………………………………………………………..
3. /e/………………………………………………………….
4. Yaja sauti nne nne ambazo ni, (al. 6)
5. Vipasuo…………………………………………………….
6. Nazali……………………………………………………….
7. Vikwamizo………………………………………………..
8. Pambanua aina za maneno katika sentensi ifuatayo. (al. 2)

Maharagwe yalivunwa yakatiwa ghalani.

………………………………………………………………………………………………………………………………………………………………………………………………………………………………………………………………………………………………………………………

1. Panga maneno haya vizuri ili yaunde sentensi sahihi. (al. 2)

Hodari yule mwanamuziki nchi amezuru nyingi Afrika za.

………………………………………………………………………………………………………………………………………………………………………………………………………………

1. Tunga sentensi moja moja kubainisha maana ya maneno yafuatayo; (al.2)
2. Paa

………………………………………………………………………………………………………

1. Shuka

………………………………………………………………………………………………………

1. Kanusha sentensi ifuatayo; (al. 2)

Mwalimu anasahihisha kitabu cha mwanafunzi.

………………………………………………………………………………………………………………………………………………………………………………………………………………

1. Andika sentensi ifuatayo upya ukizigatia maagizo kwenye mambano. (al. 2)

Mazingira yamehifadhiwa na wananchi. (hali ya mazoea)

………………………………………………………………………………………………………………………………………………………………………………………………………………

1. Maneno yafuatayo hupatikana katika ngeli zipi? (al. 2)
2. Manukato……………………………………………….
3. Sukari……………………………………………………
4. Tofautisha sentensi hizi. (al. 4)
5. Gari liliibwa

………………………………………………………………………………………………………

1. Gari liliibiwa

………………………………………………………………………………………………………

1. Kamilisha sentensi zifuatazo kwa kutumia vitenzi vilivyo katika mabano.(al. 2)
2. Suti hii ili ……………..na fundi wa kihindi. (shona)
3. Yuko wapi yule mgonjwa aliye………….. hapa? (leta)
4. Tofautisha kati ya sauti ghuna na sighuna. (al. 2)

………………………………………………………………………………………………………………………………………………………………………………………………………………

 l) Andika ukubwa wa sentensi ifuatayo. (al. 2)

 Mtu huyu alinunua mbuzi

………………………………………………………………………………………………………………………………………………………………………………………………………………

 m) Akifisha. (al. 3)

hamjambo wanafunzi mwalimu mosi alitusalimia

………………………………………………………………………………………………………………………………………………………………………………………………………………………………………………………………………………………………………………………

……………………